CELEX: 62014CN0455
Language: mt
Date: 2014-09-29 00:00:00
Title: Kawża C-455/14 P: Appell ippreżentat fid- 29 ta’ Settembru 2014 minn H mid-digriet mogħti mill-Qorti Ġenerali (Id-Disa’ Awla) fl- 10 ta’ Lulju 2014 fil-Kawża T-271/10, H vs Il-Kunsill tal-Unjoni Ewropea, Il-Kummissjoni Ewropea, Missjoni tal-Pulizija tal-Unjoni Ewropea (EUPM) fil-Bosnja-Ħerzegovina

15.12.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 448/10
            
         Appell ippreżentat fid-29 ta’ Settembru 2014 minn H mid-digriet mogħti mill-Qorti Ġenerali (Id-Disa’ Awla) fl-10 ta’ Lulju 2014 fil-Kawża T-271/10, H vs Il-Kunsill tal-Unjoni Ewropea, Il-Kummissjoni Ewropea, Missjoni tal-Pulizija tal-Unjoni Ewropea (EUPM) fil-Bosnja-Ħerzegovina
   (Kawża C-455/14 P)
   (2014/C 448/13)
   Lingwa tal-kawża: l-Ingliż
   
      Partijiet
   
   
      Appellanti: H (rappreżentant: M. Velardo, avukat)
   
      Parti oħra fil-proċedura: Il-Kunsill tal-Unjoni Ewropea
   
      Talbiet tal-appellant
   
   
               —
            
            
               tannulla d-digriet tal-Qorti Ġenerali tal-10 ta’ Lulju 2014 fil-Kawża T-271/10 H vs Il-Kunsill, Il-Kummissjoni u l-“EUPM”, sa fejn jiċħad ir-rikors tar-rikorrenti għall-annullament tad-deċiżjoni tas-7 ta’ April 2010, iffirmata mill-Kap tal-Persunal tal-EUPM, li biha r-rikorrenti ġiet assenjata mill-ġdid għall-post ta’ “Criminal Justice Adviser – Prosecutor” mal-Uffiċċju Reġjonali ta’ Banja Luka (il-Bosnja-Ħerzegovina) u, jekk ikun meħtieġ, tad-deċiżjoni tat-30 ta’ April 2010, iffirmata mill-Kap tal-Missjoni msemmi fl-Artikolu 6 tad-Deċiżjoni tal-Kunsill 2009/906/PESK, tat-8 ta’ Diċembru 2009, dwar il-Missjoni tal-Pulizija tal-Unjoni Ewropea (EUPM) fil-Bosnja-Ħerzegovina (BiH) (1), u t-tieni nett, talba għad-danni;
            
         
               —
            
            
               tirreferi lura l-kawża quddiem il-Qorti Ġenerali;
            
         
               —
            
            
               tordna lill-konvenut fl-ewwel istanza jbati l-ispejjeż tal-kawża.
            
         
      Aggravji u argumenti prinċipali
   
   Insostenn tal-appell tagħha, l-appellanti tressaq l-aggravji segwenti:
   
               —
            
            
               Ksur tad-dritt tad-difiża
            
         
               —
            
            
               Ksur tal-Artikolu 114 tar-Regoli tal-Proċedura
            
         
               —
            
            
               Żball ta’ liġi
            
         
               —
            
            
               Ksur tal-liġi Ewropea
            
         
      (1)  ĠU L 322, p. 22